armvectores/hy_wikipedia_2023 huggingface dataset:
Մատյուրեն Մորո

Մատյուրեն Մորո (ֆր.՝ Mathurin Moreau, 1822 թվականի նոյեմբերի 18-1912 թվականի փետրվարի 14), ֆրանսիացի քանդակագործ։
Առաջնային գեղարվեստական կրթությունը ստացել է Դիժոնում, իր հոր ղեկավարությամբ, այնուհետև՝ քանդակագործի, իսկ հետո սովորել է Փարիզում Կլ. Ռամի և Ա. Ա. Դյումոնի մոտ։


== Ստեղծագործությունը ==
Ստեղծել է բազմաթիվ կատարյալ և այլաբանական արձաններ ու արձանախմբեր, այդ թվում՝

«Ծաղիկների փերի» (1853, բրոնզե խումբ)
«Ամառ» (1855, մարմարե արձան)
«Քնած երեխաներ» (1857)
«Studiosa» (1866,մարմարե արձան)
«Կրոնելիա» (բրոնզե խումբ)
Սբ. Հիերոնիմոսի ր սբ. Գրիգորիս Մեծի արձանը
«Սալտարելլա» և «Պրիմավերա» խումբ (բրոնզե)


== Ծանոթագրություններ ==
Ցզյաննանի յուան

Ցզյաննանի յուան, դրամական միավոր կայսերական Չինաստանի նախկին Ցզյաննան նահանգում։ Ինչպես և բոլոր ներքին ինքնավարություն վայելող նահանգները, Ցզյաննանին նույնպես իրավունք էր տրվել արտադրել և տեղական շրջանառության համար օգտագործել իր դրամական միավորը՝ ընդհանուր համաչինական յուանի հետ հավասար։ Յուանը հաճախ անվանվում էր «դոլար», մասնավորապես՝ արևմտաեվրոպացիների կողմից և արևմտյան գրականության մեջ։ Այս դրամական միավորը արտադրվել և շրջանառության մեջ է եղել 1898 թվականից մինչև 1911 թվականը, թղթադրամի տեսքով չի արտադրվել։
1 յուանը («դոլարը») հավասար էր 100 ֆենի («ցենտի»), իսկ մեկ Ֆենը բաժանվում էր 10 քեշի։
1898 թվականից մինչև 1911 թ. Ցզյաննանում կտրել են հետևյալ դրամատեսակները.

1 քեշ, (1898 - 1908, պղինձ, արույր)
5 քեշ, (1906, պղինձ)
10 քեշ, (1902-1908, պղինձ, արույր)
5 ֆեն, («5 ցենտ») (1906-1908, արծաթ)
10 ֆեն, («10 ցենտ») (1898-1911, արծաթ)
20 ֆեն, («20 ցենտ») (1898-1911, արծաթ)
50 ֆեն, («50 ցենտ») (1898-1900, արծաթ)
1 յուան, («1 դոլար») (1898-1905, արծաթ)


== Արտաքին հղումներ ==
Չինական յուաններ («դոլարներ») Archived 2009-07-22 at the Wayback Machine. - Կայք չինական նահանգային և համապետական յուանների մասին (անգլերեն)
Ցզյաննանի արծաթե յուանները («վիշապ-դոլարները») - Կայքը ցուցադրում է Ցզյաննանի յուանի զանազան ենթատեսակները՝ մանրամասն ծանոթագրություններով (անգլերեն)


== Աղբյուրներ ==
Chester L. Krause and Clifford Mishler. Standard Catalog of World Coins. Iola, WI. 1982 Edition, Pages 337-341.
Chester L. Krause and Clifford Mishler. Standard Catalog of World Coins. Iola, WI. 1984 Edition, Pages 333-337.
Chester L. Krause and Clifford Mishler. Standard Catalog of World Coins. Iola, WI. 1990 Edition, Pages 343-347.
Chester L. Krause and Clifford Mishler. Standard Catalog of World Coins. Iola, WI. 19th Century Edition, 2nd Edition, Pages 221-223.
Chester L. Krauze and Clifford Mishler. Standard Catalog of World Coins. Iola, WI. 2002 Edition (20th Century), Pages 391-395.
Standard Catalog of World Paper Money by Albert Pick, Iola, WI. Sixth Edition, Volume 2. Pages 204-210.
Երևնախաչ (բլրակ)

Երևնախաչ, բլրակ Արևմտյան Հայաստանում, պատմական Տայք աշխարհում։ Գագաթին գտնվում էր համանուն մատուռը։


== Ծանոթագրություններ ==
Դեյվիդ Էյեր

Դեյվիդ Այեր (անգլ.՝ David Ayer, հունվարի 18, 1968(1968-01-18), Շամփեյն, Իլինոյս), ամերիկացի ռեժիսոր, պրոդյուսեր և սցենարիստ։ Գրել է «Մարզման օր» (2001 թ.) և «Ֆորսաժ» (2001 թ.) ֆիլմերի սցենարները։ Եղել է «Դաժան ժամանակներ» (2005 թ.), «Փողոցի թագավորները» (2008 թ.), «Սաբոտաժ» (2014 թ.), «Ցասում» (2014 թ.), «Ինքնասպանների ջոկատ» (2017 թ.) և «Պայծառ» (2017 թ.) ֆիլմերի ռեժիսորը։


== Վաղ կյանք ==
Էյերը ծնվել է 1968 թվականի հունվարի 18֊ին Իլինոյս նահանգի Շամփեյն քաղաքում։ Այն բանից հետո, երբ նրա ծնողները նրան դեռահաս տարիքում դուրս են վռնդել տանից, նա մեծացել է Մինեսոտա նահանգի Բլումինգթոն և Մերիլենդ նահանգի Բաթեստա քաղաքներում։ Էյերը ապրել է իր զարմիկի հետ՝ Լոս Անջելեսում։


== Կարիերա ==
Էյերը եղել է «Ֆորսաժ» ֆիլմի սցենարիստներից մեկը։ Նա գրել է «Մուգ կապույտ» և «Մարզման օրը» ֆիլմերի սցենարները։ Էյերը պայմանագիր էր ստորագրել «S.W.A.T: Հրեշտակների քաղաքի հատուկ բաժին» ֆիլմի սցենարը գրելու համար։ Ֆիլմը թողարկվել է 2003 թվականին, իսկ ռեժիսորը եղել է Քլարկ Ջոնսոնը։
Էյերի ռեժիսորային կարիերայի առաջին ֆիլմը եղել է «Դաժան ժամանակներ» ֆիլմը։ Հետագայում նա եղել է «Փողոցի թագավորները» ֆիլմի ռեժիսորը, որը թողարկվել է 2008 թվականին։ նա եղել է «Պարեկ» ֆիլմի ռեժիսորը և սցենարիստը։ Ֆիլմը պատմում է Լոս Անջելեսում ապրող երկու ոստիկանների ամենօրյա կյանքի մասին, որոնց մարմնավորում են Ջեյք Ջիլենհոլը և Մայքլ Պենյան։ Ֆիլմը թողարկվել է 2012 թվականի աշնանը և ունեցել է ֆինանսական և քննադատական հաջողություն։ Ռոջեր Էբերթը այն համարել է 2012 թվականի չորրորդ լավագույն ֆիլմը։ Նրա հաջորդ ֆիլմը եղել է «Սաբոտաժ» թրիլերը, որի գլխավոր դերակատարը Առնոլդ Շվարցենեգեր է։ Ֆիլմը թողարկվել է 2014 թվականի մարտի 28-ին։ Նա գրել է սցենար և հանդիսացել է որպես ռեժիսոր «Ցասում» ֆիլմի համար։ Ֆիլմը թողարկվել է 2014 թվականի հոկտեմբերին և հիմնական դերակատարներն են Բրեդ Փիթը, Շայա Լեբաֆ և Լոգան Լերմանը։ 
Էյերը եղել է «Ինքնասպանների ջոկատ» ֆիլմի սցենարիստը և ռեժիսորը, որը թողարկվել է 2016 թվականի օգոստոսի 5֊ին։ Ֆիլմը հիմնական ստացել է բացասական ակնարկներ, սակայն ունեցել է ֆինանսական հաջողություն։
Էյերը նաև եղել է «Պայծառ» ֆիլմի ռեժիսորը, որի հիմնական դերակատարներն են Ուիլ Սմիթը և Ջոել Էդգետոնը։ Ֆիլմի սցենարի նախնական տարբերակը գրել է Մաքս Լենդիսը, իսկ Էյերը այն վերագրել է։ Ֆիլմը թողարկվել է 2017 թվականի դեկտեմբերի 22֊ին Netflix֊ի կողմից։ 2018 թվականին Netflix֊ը հայտարարել է, որ լինելու է ֆիլմի երկրորդ մասը։
2016 թվականի դեկտեմբերի 13֊ին Դեյվիդ Էյերը նշանակվել է «Ինքնասպանների ջոկատ» ֆիլմի սպին֊օֆֆ «Գոթեմ Սիթիի սիրենները» ֆիլմի ռեժիսոր։ Մարգո Ռոբին կրկնելու է իր դերը, որպես Հարլի Քուին։
2018 թվականի հունիսին հայտարարվեց, որ Էյերը լինելու է «Հարկ հավաքողը» ֆիլմի ռեժիսորը, որի հիմնական դերակատարներն են լինելու Շայա Լեբաֆը, Բոբո Սոթոն, Չելսի Ռենդոնը, Ցինտիա Սերմոնան։


== Ֆիլմագրություն ==


== Ծանոթագրություններ ==


== Արտաքին հղումներ ==
Դեյվիդ Էյեր Internet Movie Database կայքում
Ախալսոփելի (Աբխազիա)

Անվան այլ կիրառումների համար տե՛ս՝ Ախալսոփել (այլ կիրառումներ)Ախալսոփելի (մինչ 1943 թվականը` Նայդորֆ,  վրաց.՝ ახალსოფელი, Նոր գյուղ), գյուղ Աբխազիայի Սուխումի շրջանում, Սուխումից 12 կմ արևելք։ Գտնվում է ծովի մակարդակից 160 մ բարձրության վրա։


== Բնակչությունը ==
1959 թվականի տվյալներով, գյուղն ուներ 794 բնակիչ, հիմնականում հայեր։ 1970 թվականին, գյուղն ուներ մոտ 900 բնակիչ, որից 600-ը` հայեր։ Բնակվում էին նաև վրացիներ և էստոնացիներ։ 1989 թվականին գյուղում ապրում էր 864 մարդ, հիմնականում հայեր։
Բնակիչներն զբաղվում են ծխախոտի, եգիպտացորենի, թեյի, ցիտրուսների, բանջարաբոստանային կուլտուրաների մշակությամբ և անասնապահությամբ։ Գյուղն ուներ միջնակարգ դպրոց` հայկական բաժանմունքով, մշակույթի տուն և բուժկայան։
Գյուղը հիմնադրել են գերմանացիները` XIX դարի սկզբին։ Հայերը եկել են Օրդուից, Տրապիզոնից և Ջանիկից` Մեծ եղեռնի նախօրյակին։


== Ծանոթագրություններ ==
Բարսուկի (գյուղ, Դորոգոբուժսկի շրջան)

Անվան այլ կիրառումների համար տե՛ս՝ ԲարսուկիԲարսուկի (ռուս.՝ Барсуки), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 41 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յուլենժուլար

Յուլենժուլար (ռուս.՝ Юленжулар), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կարագայ գետի ձախ ափով՝ 8 կմ հեռավորության վրա։ Գետի երկարությունը 12 կմ է։ Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի.


== Ջրային գրանցամատյանի տվյալներ ==
Ջրային օբյեկտի, պետական ջրային գրանցման կոդը - 13010100312115100005285
Հիդրոլոգիական ուսումնասիրությունների - 115100528
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Օպուշկի (գյուղ, Սիմֆերոպոլի շրջան)

Օպուշկի (ուկրաիներեն՝ Опушки, Ղրիմի թաթարերեն՝ Tolban), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Տոլբան։
2001 թվականի տվյալներով Օպուշկի գյուղում բնակվում էր 103 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ղարաղշլաղ (Զանգեզուրի գավառ, քրդաբնակ)

Ղարաղշլաղ, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1907 թվականին գյուղն ունեցել է 50, իսկ 1908-ին՝ 55 քուրդ բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Բիշկեչալու

Բիշկեչալու, լեռնագագաթ Ադրբեջանի Օրդուբադի շրջանում, Զանգեզուրի լեռնաշղթայում։


== Ծանոթագրություններ ==
Պիեզոէլեկտրիկներ

Պիեզոէլեկտրիկներ (հունարեն "պիեզո" ՝ ճնշել բառից ), դիէլեկտրիկներ, որոնցում դիտվում է պիեզոէֆեկտ, այսինքն՝ դիելէկտրիկներ, որոնք կարող են դեֆորմացիայի ազդեցությամբ էլեկտրական լիցք մակածել իրենց մակերևույթին (ուղիղ պիեզոէֆեկտ) կամ դեֆորմացվել արտաքին էլեկտրական դաշտի ազդեցությամբ (հակառակ պիեզոէֆեկտ)։ Այս երկու էֆեկտները բացահայտել են Ժակ և Պիեռ Կյուրի եղբայրները 1880-1881 թվականներին։
Պիեզոէլեկտրական բյուրեղի օրինակ է քվարցը,  որի տարրական բջիջը պարունակում է սիլիցիումի օքսիդի երեք մոլեկուլ։ Քվարցի բյուրեղում  չդեֆորմացված վիճակում յուրաքանչյուր բջջի  էլեկտրական մոմենտը զրո է,  քանի որ երեք մոլեկուլների էլեկտրական մոմենտների կազմած անկյունները 120° են։


== Կիրառություններ ==
Պիեզոէլեկտրիկներն ունեն լայն կիրառություններ գիտական տարբեր հետազոտություններում, բժշկության մեջ, տեխնիկայում և առօրյա կյանքում։ Գործնական կիրառություններից է պիեզոէլեկտրիկների, օրինակ քվարցի օգտագործումը ձայնի վերարտադրման և ուժեղացման սարքերում։
Եթե քվարցե թիթեղը զետեղենք երկու զուգահեռ մետաղե էլեկտրոդների միջև և էլեկտրոդներին լարում կիրառենք ( այսինքն ՝ քվարցե թիթեղի ներսում էլեկտրական դաշտ ստեղծենք ), քվարցե թիթեղը կդեֆորմացվի։ Եթե էլեկտրոդներին  կիրառված  լարումը փոփոխական է և այնպիսի պարբերությամբ, որը համընկնում է քվարցե թիթեղի սեփական տատանումների պարբերությանը, ապա թիթեղում ծագում են ուժեղ (մեծ լայնույթով ) մեխանիկական  տատանումներ։ Այդպիսի քվարցե թիթեղը մեխանիկական ալիքների (ձայնի) հզոր աղբյուր է։
Պիեզոէլեկտրական երևույթի վրա է հիմնված այսպես կոչված պիեզոէլեկտրական ճնշաչափի աշխատանքը։  Ճնշաչափը ցույց է տալիս քվարցե թիթեղի նիստերին երևան եկած լիցքին համապատասխանող ճնշումը։ Պիեզոէլեկտրական ճնշաչափները հնարավորություն են տալիս չափելու շատ մեծ (մինչև 100ՄՊա) ճնշումներ։


== Տես նաև ==
Պիեզոէլեկտրականություն
Պիեզոէլեկտրական փոխակերպիչ


== Ծանոթագրություններ ==
Ֆրայ Մամերտո Էսկիու (դեպարտամենտ)

Ֆրայ Մամերտո Էսկիու (իսպ.՝ Departamento de Fray Mamerto Esquiu)՝ դեպարտամենտ Արգենտինայում, Կատամարկա պրովինցիայի կազմում։ Տարածքը՝ 280 կմ²։ Ըստ վիճակագրության Ազգային ինստիտուտի և Արգենտինայի բնակչության 2010 թվականի մարդահամարի տվյալների՝ դեպարտամենտի բնակչությունը կազմում է 11896 մարդ՝ 2001 թվականի 10658-ի փոխարեն, որը կազմում է 11,6% աճ։ Բնակչության խտությունը՝ 42,5 մարդ/կմ²։ Վարչական կենտրոնը Սան Խոսեն է։


== Աշխարհագրություն ==
Դեպարտամենտը գտնվում է Կատամարկա պրովինցիայի արևելքում։ Սահմանակից է՝

հյուսիսում՝ Ամբատո դեպարտամենտին,
արևելքում՝ Պակլին դեպարտամենտին,
հարավում՝ Կատամարկա դեպարտամենտին,
արևմուտքում՝ Կապայան դեպարտամենտին։


== Խոշորագույն բնակավայրեր ==


== Ծանոթագրություններ ==
Մտիրալա ազգային պարկ

Մտիրալա ազգային պարկ (վրաց.՝ მტირალას ეროვნული პარკი), ազգային պարկ Վրաստանի հարավ-արևմուտքում՝ Աջարիայի շրջանում։ Այգին գտնվում է Փոքր Կովկասի արևմտյան մասում։ Այգուն հարում են նաև «Քինտրիշիի պահպանվող լանդշաֆտ» արգելոցի տարածքները (ԲՊՄՄ I աստիճան)։


== Ստուգաբանություն ==
Ազգային պարկի, ինչպես նաև նրա տարածքում գտնվող Մտիրալա լեռան անունը վրացերենից թարգմանվում է որպես լաց։ Դա պայմանավորված է այդ տարածաշրջանին բաժին ընկնող տեղումների մեծ քանակությամբ՝ մինչև 4520 մմ մեկ տարվա ընթացքում, ինչն այն դարձնում նախկին Խորհրդային Միության ամենախոնավ տարածքներից մեկը։


== Ֆլորա ==
Այգու բուսականությունը կազմում են կոլխիդային խոնավ լայնատերև և խառը կուսական անտառները, որոնց թվում առկա են ցանովի շագանակենի և արևելյան հաճարենի։ Որպես մանրանտառ աճում են պոնտոսյան ռոդոդենդրոնը, դափնեկեռասը, կոլխիդյան տոսատը և տարբեր լիանաներ։


== Ֆաունա ==
Այգում հայտնաբերվել են գորշ արջ, այծյամ և վայրի արջ, իսկ օրնիտոֆաունան ներառում գաճաճ արծիվ, բուեր և պիրոլ։ Այգում բնակվող երկկենցաղներից են կովկասյան սալամանդրը, կովկասյան դոդոշը և կովկասյան իժը։


== Ծանոթագրություններ ==


== Արտաքին հղումներ ==
Մտիրալա ազգային պարկի վարչություն
В Аджарском национальном парке «Мтирала» новый «АТТРАКЦИОН»
Գիքորը (պատմվածք)

Անվան այլ կիրառումների համար տե՛ս՝ Գիքոր (այլ կիրառումներ)«Գիքորը», Հովհաննես Թումանյանի պատմվածքներից։ Պատմվածքը Հայֆիլմում էկրանավորվել է երկու անգամ՝ 1934 և 1982 թվականներին։


== Սյուժե ==
Համբոն տղային՝ Գիքորին, տանում է քաղաք, որ աշխատի, «մարդ դառնա»՝ հույս ունենալով, որ որդին հնարավորինս կօգնի ընտանիքին։ Գիքորը սկզբում աշխատում է բազազ Արտեմի տանը, սակայն մի շարք անախորժություններից հետո նրան տանում են աշխատելու խանութում։ Օտար միջավայրում միայնակ մնացած գյուղացի տղան չի կարողանում անհրաժեշտ պատշաճությամբ կատարել իր վրա դրված պարտականությունները, ինչի պատճառով բազմիցս պատժվում է։ Նրան տանջում է նաև հայրենի գյուղի ու ընտանիքի կարոտը։


== Հետաքրքիր փաստեր ==
Հովհաննես Թումանյանի որդին՝ Արտավազդ Թումանյանը, «Գիքորը» պատմվածքը վերածել է պիեսի և բեմադրել Դսեղում, որին ներկա է եղել նաև Հովհաննես Թումանյանը։


== Ծանոթագրություններ ==
Վերին Սարալ

Վերին Սարալի (վրաց.՝  ზემო სარალი, ադրբ.՝ Bala Bəylər), գյուղ Վրաստանի Քվեմո Քարթլի երկրամասի Մառնեուլի մունիցիպալիտետում։


== Աշխարհագրություն ==
Գյուղը գտնվում է Վրաստանի հարավում՝ Բորչալների պատմական տարածքում։ Սահմանակից է Մառնեուլի մունիցիպալիտետի Մեծ Բեգլարի, Օրջոնիկիձե, Ծերեթելի, Ալավարի, Իմիրի, Թամարիսի և Ներքին Ղոշաքիլիսի գյուղերին։


== Բնակչություն ==
Վրաստանի Պետական վիճակագրական կոմիտեի տվյալներով, համաձայն 2002 թվականի պաշտոնական մարդահամարի, գյուղի բնակչությունը կազմում է 1135 մարդ, որոնց 100% ադրբեջանցիներ են։


== Տնտեսություն ==
Բնակչությունը հիմնականում զբաղվում է գյուղատնտեսությամբ, ոչխարաբուծությամբ, տավարաբուծությամբ և բանջարաբուծությամբ։ Գյուղում կա միջնակարգ դպրոց։


== Տեսարժան վայրեր ==
Մզկիթ


== Տես նաև ==
Վրաստանի վարչական բաժանում
Մառնեուլի մունիցիպալիտետ


== Ծանոթագրություններ ==
Վաբամացի

Վաբամացի (էստ․՝ Vabamatsi), գյուղ Էստոնիայի Վիլյանդիմաա նահանգի Հալլիստե շրջանում։
2011 թվականի տվյալներով գյուղում բնակվում էր 23 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մուլտատուլի

Մուլտատուլի (հոլանդերեն՝ Multatuli, Իրական անուն-ազգանուն՝ Էդուարդ Դաուես Դեկկեր [Eduard Douwes Dekker], մարտի 2, 1820(1820-03-02)[…], Ամստերդամ, Նիդերլանդներ - փետրվարի 19, 1887(1887-02-19)[…], Ինգելհայմ ամ Ռեյն, Ռայնլանդ Պֆալց), նիդերլանդացի գրող, քննադատական ռեալիզմի ներկայացուցիչ։
Հայտնի է դարձել «Մաքս-Հավելաար կամ Նիդերլանդական առևտրական ընկերության սուրճի աճուրդները» (1859) վեպով։ «Սիրո նամակներ» (1861) կենսագրական նամակավեպում, «Նիդերլանդական Հնդկաստանի ազատ աշխատանքի մասին» (1862) հրապարակախոսական գրքույկում անդրադարձել է տվյալ երկրամասում տիրող գաղութային իրավիճակին։ 
Մուլտատուլիի այլ հայտնի աշխատանքներից են «Զրույց ճապոնացիների հետ» (1862), «Զրույցներ» (1869), «Իշխանների դպրոց» (1872), «Գաղափարներ» (1862-1877) երկերը։


== Ծանոթագրություններ ==
Ջո Վան Ֆլիթ

Ջո Վան Ֆլիթ (անգլ.՝ Jo Van Fleet, դեկտեմբերի 29, 1915(1915-12-29), Օքլենդ, Կալիֆոռնիա, ԱՄՆ - հունիսի 10, 1996(1996-06-10), Քուինս, Նյու Յորք, Նյու Յորք, ԱՄՆ), ամերիկացի թատրոնի և կինոյի դերասանուհի, «Օսկար» մրցանակի դափնեկիր․ համաշխարհային կինեմատոգրաֆիայի պատմության մեջ ութ դերասանուհիներից մեկը, որն այս մրցանակն է ստացել երկրորդ պլանի առաջնաելութային դերի համար։


== Կենսագրություն ==
Ջո Վան Ֆլիթը ծնվել է 1915 թվականի դեկտեմբերի 30-ին Կալիֆոռնիա նահանգի Օքլենդ քաղաքում։ Իր դերասանական կարիերան սկսել է 1946 թվականին Բրոդվեյում, որտեղ իրեն դրսևորել է որպես պայծառ դրամատիկական դերասանուհի։ 1954 թվականին Լիլիան Գիշի և Էվոյ Մարի Սեյնթի հետ միասին «Ուղևորություն դեպի Բաունթիֆուլ» բեմադրությունում խաղացած դերի համար արժանացել է «Թոնի» մրցանակի։
Թատերաբեմում նրան նկատել է ռեժիսոր Էլիա Կազանը, որի շնորհիվ դերասանուհին հայտնվել է Հոլիվուդում։ Նրա առաջին դերը կինոյում եղել է 1955 թվականին Կազանի «Դրախտից արևելք» ֆիլմում, որտեղ խաղացել է Ջեյմս Դին կերպարի մոր դերը։ Այս առաջնաելութային դերը նրան բերել է «Օսկար» մրցանակ՝ որպես երկրորդ պլանի լավագույն դերասանուհի։ Հետագայում նկարահանվել է այնպիսի ֆիլմերում, ինչպիսիք են «Դաջված վարդ» (1955), «Վայրի գետ» (1960), «Բնակիչը» (1976) և այլն։
1946 թվականին Ջոն ամուսնացել է Ուիլյամ Բեիլզի հետ, ումից ունեցել է որդուն՝ Մայքլին, և որի հետ ապրել է մինչև մահը՝ 1990 թվականը։ Դեասանուհին մահացել է 1996 թվականի հունիսի 10-ին Նյու Յորքում ութսուն տարեկան հասակում։ Կինոարվեստում իր ներդրումների համար  Հոլիվուդյան փառքի ծառուղում արժանացել է աստղի։


== Ընտրված ֆիլմագրություն ==
Դրախտից արևելք (1955)՝ Քեյթ
Դաջված վարդ (1955)՝ Բեսի
Ես վաղը լաց կլինեմ (1955)՝ Քեթի Ռոթ
Թագավորը և չորս թագուհիները (1956)՝ Մայրիկ Մաքդեյդ
Փոխհրաձգություն Օ․ Կ․ Կորալում (1957)՝ Քեյթ ֆիշեր
Վայրի գետ (1960)՝ Էլլա Գարտ
Սառնարյուն Լյուկը (1967)՝ Արլետա
Բանդա, որը չէր կարողանում կրակել (1971)՝ Մեծ մայրիկ
Բնակիչը (1976)՝ Մադամ Դիոզ
Նվաճել օրը (1986)՝ Տիկին Էյնհոր


== Մրցանակներ ==
1956՝ Օսկար երկրորդ պլանի լավագույն դերասանուհու համար («Դեպի դրախտի արևելք»)
1954՝ Թոնի մրցանակ պիեսում երկրորդ պլանի կանացի լավագույն դերի համար («Ուղևորություն դեպի Բաունթիֆուլ»)


== Ծանոթագրություններ ==
Ուկրաինսկոե (գյուղ, Բախմաչի շրջան)

Անվան այլ կիրառումների համար տե՛ս՝ ՈւկրաինսկոեՈւկրաինսկոե (ուկրաիներեն՝ Українське), գյուղ Ուկրաինայի Չեռնիգովի մարզի Բախմաչի շրջանում։
2006 թվականի տվյալներով Ուկրաինսկոե գյուղում բնակվում էր 87 մարդ։ Բնակչության խտությունը կազմում էր 152,63 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մակար եպիսկոպոս

Մակար եպիսկոպոս (5-րդ դար - 548), հայ հոգևորական, Սյունիքի 8-րդ եպիսկոպոս (520-548)։


== Կենսագրություն ==
Մակար եպիսկոպոսը 520 թվականին Սյունիքի եպիսկոպոս է ձեռնադրվել, հաջորդելով՝ Երիցակ եպիսկոպոսին (519-520)։ Նրան հաջորդել է Պետրոս Սյունեցի եպիսկոպոսը (548-558)։


== Ծանոթագրություններ ==
Մուրադ Զաքարյան

Զաքարյան Մուրադ Գրիշայի, «Բուժականի Մուրադ» (սեպտեմբերի 5, 1971, գ. Բուժական (այժմ՝ Հայաստանի Կոտայքի մարզում) - մարտի 23, 1994, գ. Սեյիդահմեդլու (Ֆիզուլիի շրջան)), ազատամարտիկ։ Հայաստանի զինված ուժերի լեյտենանտ (1993)։ 1989-1991 թվականներին ծառայել է ԽՍՀՄ ԶՈՒ-ում։ 1991-1994 թվականներին՝ Շուշիի առանձնակի գումարտակի վաշտի հրամանատարի տեղակալ։ Մասնակցել է Շահումյանի, Մարտակերտի, Հադրութի, Շուշիի շրջանների, Բերդաձորի ենթաշրջանի (Կիրով, Եղցահող ևն) ինքնապաշտպանական և ազատագրական մարտերին։ 1993 թվականին վիրավորվել է, ապաքինվել և վերադարձել մարտադաշտ։ 
Պարգևատրվել է Արցախի Հանրապետության «Մարտական խաչ» 2-րդ աստիճանի շքանշանով։ Մուրադ Զաքարյանի մասին նկարահանվել է «Բուժականի Մուրադը» ֆիլմը (2001, «Խոնարհ հերոսներ» ֆիլմաշար, սցենարի հեղինակ և ռեժիսոր՝ Ս. Թադեոսյան)։ Թաղված է Բուժականում։
Արմեն Գևորգյան (պետական գործիչ)

Անվան այլ կիրառումների համար տե՛ս՝ Արմեն Գևորգյան (այլ կիրառումներ)Արմեն Սոսի Գևորգյան (փետրվարի 17, 1968(1968-02-17), Մասիս, Արտաշատի շրջան, Հայկական ԽՍՀ, ԽՍՀՄ), ՀՀ պետական գործիչ։


== Կրթություն ==
1986-1991 թթ. - սովորել և ավարտել է Երևանի Կ. Մարքսի անվան պոլիտեխնիկական ինստիտուտը՝ «ԷՀԱ-ի կոնստրուկտավորում և արտադրություն» մասնագիտությամբ, ինժեներ-կոնստրուկտոր, տեխնոլոգի որակավորմամբ։
2014 թ. ավարտել է Եվրոպական կրթական տարածաշրջանային ակադեմիայի իրավագիտության ֆակուլտետը։


== Աշխատանքային գործունեություն ==
1986 թ. - աշխատել է Շարժական մեքենայացված շարասյուն-16 տրեստի «Գյուղշին»-ում որպես 3-րդ կարգի բետոնագործ։
1991-1993 թթ. - եղել է «Արմինտերտուր» ՍՊԸ կադրերի բաժնի վարիչ։
1993-1995 թթ. - «Արմինտերտուր» ՍՊԸ, տնօրենի տեղակալ։
1995-1999 թթ. - Երևանի Արաբկիրի շրջանի թիվ 3 մշակույթի տան շախմատի խմբակի մարզիչ։
1999-2000 թթ. - Հայաստանի Հանրապետության վիճակագրության, պետական ռեգիստրի և վերլուծության նախարարության պետական ռեգիստրի Շենգավիթի տարածքային բաժնի պետ։
2000 թ. - Հայաստանի Հանրապետության արդարադատության նախարարության ձեռնարկությունների պետական ռեգիստրի Շենգավիթի տարածքային բաժնի պետ։
2000-2003 թթ. - Հայաստանի Հանրապետության արդարադատության նախարարության ձեռնարկությունների պետական ռեգիստրի Մյասնիկյանի տարածքային բաժնի պետ։
2003-2008 թթ. - Հայաստանի Հանրապետության արդարադատության նախարարության աշխատակազմի իրավաբանական անձանց պետական ռեգիստրի գործակալության Նորք-Մարաշի տարածքային բաժնի պետ։
2003-2008 թթ. - Հայաստանի Հանրապետության արդարադատության նախարարության աշխատակազմի իրավաբանական անձանց պետական ռեգիստրի գործակալության պետ։
2015 թ. մայիսի 14-ին ՀՀ կառավարության որոշմամբ նշանակվել է Հայաստանի Հանրապետության արդարադատության նախարարության աշխատակազմի ղեկավար։Ամուսնացած է, ունի երկու զավակ։ Երևանի շախմատի ֆեդերացիայի փոխնախագահն է։


== Կոչումներ ==
Հայաստանի Հանրապետության քաղաքացիական ծառայության երկրորդ դասի պետական խորհրդական (2012)։


== Ծանոթագրություններ ==
Քոլլու (Դաշկեսանի շրջան)

Քոլլու (ադրբ.՝ Kollu), գյուղ ներկայիս Ադրբեջանական Հանրապետության Դաշկեսանի շրջանում։


== Ծանոթագրություններ ==


== Արտաքին հղումներ ==
Քոլլու (Դաշկեսանի շրջան) բնակավայրը «GEOnet Names Server» կայքում։
(42) Իսիս

(42) Իսիս (անգլ.՝ Isis), աստերոիդ աստերոիդների հիմնական գոտում։ Հայտնաբերվել է 1856 թվականի մայիսի 23-ին Նորման Պոգսոնի կողմից Օքսֆորդում։
Միջին հեռավորությունը Արեգակից կազմում է 2,442265 ա. մ., առավելագույնը մոտենում է 1,8988 ա. մ. հեռավորության վրա և հեռանում 2,9857 ա. մ., իսկ Երկրի ուղեծրին Իսիս աստերոիդը նվազագույնը մոտենում է 0,901 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1394,08 երկրային օրվա ընթացքում, իր ուղեծրով շարժվելով միջինում 0,258235 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,53° անկյուն։
Ըստ Տոլենի սպեկտրալ դասակարգման պատկանում է L դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)Իսիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գրառում (ինֆորմատիկա)

Ինֆորմատիկայի ոլորտում գրառման իրադարձությունների հասկացությունը կամ logging -ը նշանակում է բոլոր իրադարձությունների կամ տվյալների պահպանումը մի փաստաթղթում կամ տվյալների բազայում։ Այդ փաստաթուղթի կամ անգլերենով Log file-ի մեջ են պահպանվում բոլոր իրադարձությունները։ Պահպանված տեղեկատվությունը դասակարգվում է ժամանակագրորեն, թույլ տալով վերլուծել քայլ առ քայլ ներքին գործունեության ընթացքը և վերջինիս փոխհարաբերությունները իր շրջապատում։


== Ստուգաբանությունը ==
Անգլերենում log տերմինը նշանակում է այցելությունների մատյան կամ նավամատյան, որտեղ նավապետը գրանցում է այցելության կամ նավարկության ժամանակ տեղի ունեցած բոլոր իրադարձությունները։


== Հնարավորությունները ==
Գրանցումների պահպանումը հնարավորություն է տալիս կիրառել այնպիսի հնարավորություններ, ինչպիսին է օրինակ՝ դիտել վերջին բացված փաստաթղթերը կամ վերջին կիրառված հրամանները կամ էլ վերջին այցելած կայքերը։


== Կիրառությունը ==
Գրանցման այդ տեխնոլոգիան կարևոր դեր է խաղում տեղեկատվության անվտանգության ոլորտում։ Այս պարագայում պահպանված իրադարձություն են համարում համակարգային մուտքերը, ֆայլերի փոփոխություները և այլն։ Այդ իրադարձությանը վերագրվում է մի տող, որ ճշգրտորեն նշում է ամսաթիվը, ժամը, րոպեն և վայրկյանը, և որտեղ է այն տեղի ունեցել։ 
Իրադարձությունների պահպանումները կարող են նաև ունենալ իրավաբանական կարևորություն, օրինակ՝ ինտերնետ մատակարարող մի կազմակերպություն, իրավաբանական անհրաժեշտության դեպքում, կարող է տալ իր բաժանորդների ինտերնետային կայքերի միացուների գրառումների պատմութունը։
Մուտնայա (Ցիլմայի վտակ)

Անվան այլ կիրառումների համար տե՛ս՝ Մուտնայա (այլ կիրառումներ)Մուտնայա (ռուս.՝ Мутная), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Ցիլմա գետի աջ ափին՝ 245 կմ հեռավորության վրա։ Գետի երկարությունը կազմում է 84 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000078915
Կոդը ըստ հիդրոլոգիական հետազոտության (ՌԴ) — 103007891
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Բիգ Ի

Էտորե Յուեն (անգլ.` Ettore Ewen, մարտի 1, 1986(1986-03-01), Տամպա, Ֆլորիդա, ԱՄՆ), առավել հայտնի Բիգ Ի Լենգսթոն և ներկայումս՝ Բիգ Ի ռինգային անուններով, ամերիկացի նախկին փաուերլիֆթեր և պրոֆեսիոնալ ըմբշամարտիկ (ռեստլեր)։ Հանդես է գալիս «WWE» կազմակերպությունում։
Մասնագիտական կարիերայի ընթացքում մեկ անգամ նվաճել է WWE միջմայրցամաքային, մեկ անգամ՝ NXT և երկու անգամ՝ WWE թիմային չեմպիոնական տիտղոսները (որպես «Նոր օր» խմբավորման անդամ)։ Մինչև ռեստլինգում ելույթներ ունենալը եղել է փաուերլեֆթինգի աշխարհի չեմպիոն։


== Ռեստլինգում ==


=== Ավարտող հնարքներ ===
Մեծ ավարտ


=== Այցեքարտային հնարքներ ===
Ծնկի բարձրացումներ
Մարմնի վազող արգելափակում


== Արտաքին հղումներ ==
Էջը Թվիթեր կայքում(անգլ.)
Էջը WWE.com կայքում(անգլ.)
Էջը IMDb կայքում(անգլ.)
Սպասկոե (գյուղ, Իգլինսկի շրջան)

Անվան այլ կիրառումների համար տե՛ս՝ ՍպասկոեՍպասկոե (ռուս.՝ Спасское, բաշկիրերեն՝ Спасский), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ցրոններ

Ցրոններ, ապարների կամ միներալների մանր բեկորների կուտակումներ Երկրի մակերևույթին, որոնք առաջացել են արմատական հանքավայրերի կամ արմատական ապարների քայքայման հաշվին։ Պարունակում են օգտակար հանածո, երբեմն նույնիսկ չնչին քանակությամբ։
Ցրոնները տարբերում են՝

ըստ ծագման (ալյուվիալ, էլյուվիալ, դելյուվիալ),
ըստ օգտակար հանածոյի տեսակով,
ըստ երկրաբանական հասակի (ժամանակակից, միջին և հին չորրորդական),
ըստ համեմատական հնությամբ և ռելիեֆի նկատմամբ ունեցած հարաբերությամբ (ժամանակակից, թաղված),
ըստ ամրացման և հողմահարման աստիճանի (փխրուն, ցեմենտացված),
ըստ տեղադիրքով (հունային, դարավանդային),
ըստ մշակման եղանակի (դրագային, էքսկավատորային)։
Բալատոն (լիճ)

Անվան այլ կիրառումների համար տե՛ս՝ Բալատոն (այլ կիրառումներ)Բալատոն (հունգ.՝ Balaton, գերմ.՝ Plattensee, լատ.՝ Pelso), լիճ է Հունգարիայում։ Կենտրոնական Եվրոպայում ամենամեծ լիճն է։ Մակերեսը 594 մ² է, միջին խորությունը 3.6 մետր է, ամենախոր կետը 12.5 մետր։ Ջրահավաք մակերեսը 5 181 մ² է, ափի երկարությունը 236 կմ։ Գտնվում է ծովի մակերևույթից 104 մետր բարձրության վրա, երկարությունը 74 մետր է, լայնությունը՝ 1,3-12,4 մետր։


== Աշխարհագրություն ==
Լիճը գտնվում է Միջինդանուբյան դաշտավայրի տարածքում։ Ծագումը տեկտոնական է։ Ունի լավ արտահայտված հարավ-արևմուտք-հյուսիս-արևելք ձգվածություն։ Հյուսիսային ափերը համեմատաբար ուղիղ են իսկ հարավայինը՝ կտրատված. կան խորշեր և նույնիսկ մեծ թերակղզի՝ Տիհան անվամբ։ Թերակղզու ծայրակետից դեպի դիմացի ափ հեռավորությունը կազմում է 1,2 կմ։ Վերջինս լճի ամենանեղ մասն է։


== Հղումներ ==
Աբելլիթափա

Աբելլիթափա (նաև՝ Աբբելլիթափա), լեռնագագաթ Իրանում՝ Ղարադաղի լեռնահամակարգում, Հագար քաղաքից մոտ 26 կմ հյուսիս-արևմուտք, Արաքսի ավազանի Հագար գետի վերնագավառում։


== Ծանոթագրություններ ==
Մուղանլի (Աղստևի շրջան)

Անվան այլ կիրառումների համար տե՛ս՝ Մուղանլի (այլ կիրառումներ)Մուղանլի (ադրբ.՝ Muğanlı), գյուղ ներկայիս Ադրբեջանական Հանրապետության Աղստևի շրջանում։


== Բնակչություն ==
2009 թվականի մարդահամարի համաձայն գյուղում բնակվում է 2445 մարդ։


== Տես նաև ==
Աղստևի շրջան


== Ծանոթագրություններ ==
Կերատիններ

Կերատիններ (հունարեն՝ xepag, հունարեն՝ Kepatog - եղջյուր բառի սեռական հոլովը), թելիկային սպիտակուցներ, որոնք մտնում են մաշկի, մազերի, բրդի, փետուրների, թեփուկների, եղունգների, եղջյուրների, կտուցի և կճղակների եղջերային թաղանթների մեջ։ Կերատինները չեն լուծվում ջրում և օրգանական լուծիչներում, կայուն են պրոտեոլիտիկ ֆերմենտների նկատմամբ։ Կերատինների պոլիպեպտիդային շղթաները կարող են լինել ոլորված և ձգված ձևով։ Ոլորված թելիկները բնորոշ են կաթնասուններին, սողունների և թռչունների մոտ հանդիպում է նաև ձգված ձևը։


== Վիճակահանություն ==


== Գրականություն ==
Ленинджер А., Основы биохимии, пер. с англ., т. 1, М., 1985, с. 167-76, В. В. Баев.


== Արտաքին հղումներ ==
XuMuK.ru — КЕРАТИНЫ — Химическая энциклопедия
Ձորագյուղի պատմության և մշակույթի անշարժ հուշարձանների ցանկ (Գեղարքունիքի մարզ)

Անվան այլ կիրառումների համար տե՛ս՝ Ձորագյուղի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Գեղարքունիքի մարզի Ձորագյուղ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 281 հուշարձան (22 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Աստերոիդների ցանկ (186101-186200)

Աստերոիդների ցանկ (186001-186100)  • Աստերոիդների ցանկ  • Աստերոիդների ցանկ (186201-186300)
 Աստերոիդների ցանկ (186001-186100)  • Աստերոիդների ցանկ  • Աստերոիդների ցանկ (186201-186300)
Intentions (երգ, Ջասթին Բիբեր)

Intentions», կանադացի երգիչ Ջասթին Բիբերի երգը Migos տրիոյի անդամ` ամերիկացի ռեփեր Quavo-ի մասնակցությամբ։ Այն թողարկվել է տեսահոլովակի հետ միասին 2020 թվականի փետրվարի 7-ին որպես Բիբերի «Changes» հինգերորդ ստուդիական ալբոմի երկրորդ սինգլ։ Սա նրանց երրորդ համագործակցությունն է այն բանից հետո, երբ նրանք մասնակցել են ամերիկացի ռեփեր Chance the Rapper-ի և Dj Khaled-ի «I’m the One» երգին։ Բիբերը Quavo-ի հետ միասին դեբյուտել է «Intentions» և «Yummy» երգերը 2020 թվականի փետրվարի 8-ին «Saturday Night Live»-ի ընթացքում։ Նա և Quavo-ն նաև հանդես են եկել այս երգով 2020 թվականի փետրվարի 14-ին` այն օրը, երբ ալբոմը թողարկվել է, Ջիմմի Ֆելոնի երեկոյան շոուի ժամանակ։


== Տեսահոլովակ ==
Տեսահոլովակի մասին հայտարարվել է Բիբերի պաշտոնական Յություբան ալիքում երգի թողարկման նույն օրը։ Այն ցուցադրում էր երկու արտիստների օգնությունն այն մարդկանց, ովքեր կրթություն չեն ստացել։ «Intentions»-ը Բիբերի կնոջ` Հեյլի Բելդուինի և Quavo-ի ընկերուհու` Saweetie-ի հետ լավ մտադրություններ ունենալու մասին է, սակայն տեսահոլովակն օգնում է ուրիշներին, հատկապես առանց կրթության մարդկանց։ Բիբերը հրատարակել է երգի տեքստով տեսահոլովակը 2020 թվականի փետրվարի 10-ին։ 2020 թվականի փետրվարի 12-ին նա թողարկել է տեսահոլովակի կարճ տարբերակը միայն երգի մասերով։


== Կենդանի կատարումներ ==
Բիբերը Quavo-ի հետ միասին դեբյուտել է «Intentions» և «Yummy» երգերը 2020 թվականի փետրվարի 8-ին «Saturday Night Live»-ի ընթացքում։ Նա և Quavo-ն նաև հանդես են եկել այս երգով 2020 թվականի փետրվարի 14-ին` այն օրը, երբ ալբոմը թողարկվել է, Ջիմմի Ֆելոնի երեկոյան շոուի ժամանակ։


== Ձայնագրման մասնակիցներ ==
Ջասթին Բիբեր` գլխավոր վոկալ,  երգի հեղինակ
Quavo` երկրորդական վոկալ, երգի հեղինակ
Poo Bear` պրոդյուսեր, երգի հեղինակ, բեք վոկալ
The Audibles` պրոդյուսեր, երգի հեղինակ
Ջոշ Գադուին` վոկալի պրոդյուսեր, ձայնագրման ինժեներ
Քրիս «TEK» Օ'Ռայան` ձայնագրման ինժեներ


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==
The Soft Parade

Անվան այլ կիրառումների համար տե՛ս՝ The Soft Parade (այլ կիրառումներ)The Soft Parade-ը ամերիկյան լեգենդար ռոք խումբ The Doors-ի չորրորդ ստուդիական ալբոմն է։ Ալբոմը թողարկվել է 1969 թվականի հուլիսին, և վեցերորդ հորիզոնականն է զբաղեցրել Ամերիկայի չարթերում։ Ալբոմում խումբ մի քանի փորձարարական լարային և փողային գորիծիքներ է օգտագործել որոշ երգերի համար, այդ երգերի մեջ է մտնում խմբի երրորդ և ալբոմի ամենահիթային երգը՝ "Touch Me" (որը համարվում խմբի ամենալավ ինտեգրումը նվագախմբի հետ)։ Ալբոմը ներառում է նաև մի քանի այլ երգեր ինչպիսիք են ռոքային "Wild Child" երգը և "Shaman's Blues"-ը, ու նաև համանուն վեռանագրով երգը, որը բաղկացած է մի քանի հատվածներից և ռոքի ու պոեզիայի խառնուրդ է։ "Tell All the People" և "Wishful Sinful" երգերը, որոնք գրվել են կիթառահար Ռոբի Կրիգերի կողմից, համարվում են ալբոմի առավել թախծոտ երգերը, որոնք սակայն դարձան երկրորդական հիթեր։


== Երգերը ==
Խմբի վոկալիստ Ջիմ Մորիսոնի ալկոհոլը չարաշահելու և պոեզիայի նկատմամբ մեծ հետաքրքրության պատճառով, ալբոմի վրա մեծ ազդեցություն է թողել խմբի կիթառահար Ռոբի Կրիգերը։ Պետք է նշել, որ այս ալոբմի վրա նա ավելի մեծ ազդեցություն է թողել, քան խմբի մյուս բոլոր ալբոմների վրա, որոնք ձայնագրվել են Մորիսոնի կենդանության օրոք։ Նա նաև Մորիսոնի հետ երգել է "Runnin' Blue" երգի կրկներգը։
Առաջին անգամ խմբի գոյության ընթացքում երգերն արդեն վերագրվել են միայն նրանց, ովքեր գրել են դրանք և ոչ թե ամբողջ խմբին, քանի որ Մորիսոնը դժգոհ էր "Tell All the People" երգի հետևյալ բառերից՝ "get your guns"։ Նա այնքան էլ չէր հավանում այն փաստը, որ որոշ մարդիկ կարող էին այդ բառերը վերագրել իրեն և մտածել, որ նա ցանկանում է, որ երգը լսողները անեն դա։ Չնայած սրան խմբի գալիք ձայնագրություններում երգերի հեղինակներ նորից սկսվում են համարվել խմբի բոլոր անդամները, առանց հաշվի առնելու երգերի բառերը։ Հատկանշական է այն փաստը, որ բոլոր երգերը գրվել են Մորիսոնի և Կրիգերի կողմից։


== Թողարկումը և ընդունումը ==
Չնայած անտարբեր և ոչ այնքան բարենպաստ ընդունելությանն ալբոմը դարձավ խմբի չորրորդ ալբոմը թոփ տասը ալբոմների ցանկում, իսկ "Touch Me" սինգլը շատ մեծ հաջողություններ գրանցեց։ Այնուամենայնիվ ալբոմը զբաղեցնելով 6-րդ հորիզոնականն Ամերիկայի չարթերում չկարողացավ տեղ զբաղեցնել Մեծ Բրիտանիայի չարթերում, միգուցե այն պատճառով, որ ալբոմի ոչ մի սինգլ այդպես էլ չկարողացավ տեղ զբաղեցնել Մեծ Բրիտանիայի չարթերում։
Ալբոմը մի քանի հակասական կարծիքների հանիդպեց քննադատների և խմբի երկրպագուների կողմից այն պատճառով, որ ալբոմում օգտագործվել էին լարային և փողային գործիքներ, այդպիսով կարելի է ասել խումբը փոխել էր իր նախկին հնչողությունը։ Երկրպագուները նաև բողոքել են, որ The Soft Parade-ը շարունակել է խմբի նախկին ալբոմների բառային ֆորմուլաները, և այդ առումով այնքան էլ նորարարական չէր։ Ալբոմի 40- ամյակին նվիրված վերաթողարկման մասին իր տեսությունում Դան Օուլեթը հակառակ կարծիքն է հայտնել նշելով, որ ալբոմը խմբի ստեղծագործական "գագաթնակետն" է։
Այս ալբոմից հետո, խումբը վերադարձավ ավելի հասարակ ոճերին իրենց Morrison Hotel  և L. A. Woman ստուդիական ալբոմներում։


== Երգացանկ ==


== Անձնակազմ ==
Ջիմ Մորիսոն - վոկալ
Ռեյ Մանզարեկ - ստեղնաշարային գործիքներ
Ռոբի Կրիգեր - կիթառ
Ջոն Դենսմոր - հարվածային գործիքներ


== Չարթեր ==


== Վաճառքներ ==


== Աղբյուրներ ==
Տիուցի

Տիուցի (էստ․՝ Tõutsi), գյուղ Էստոնիայի Վալգամաա նահանգի Օտեպյաե շրջանում։
2011 թվականի տվյալներով գյուղում բնակվում էր 73 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Prisoner (երգ)

«Prisoner», կանադացի երգիչ The Weeknd-ի երգը, որում իր մասնակցությունն ունի նաև ամերիկացի երգչուհի Լանա Դել Ռեյը։ Այն գրվել է The Weeknd-ի, Լանա Դել Ռեյի և Illangelo-ի կողմից, իսկ պրոդյուսերական աշխատանքով զբաղվել են Illangelo-ն և The Weeknd-ը։ Երգը ընդգրկվել է The Weeknd-ի «Beauty Behind the Madness» (2015) անվանումը կրող երկրորդ ալբոմում։
Երգը ստացել է դրական արձագանքներ երաժշտական քննադատների կողմից, ովքեր բարձր են գնահատել Դել Ռեյի մասնակցությունը երգում։


== Նախապատմություն ==

2015 թվականի հուլիսի 9-ին հայտնի է դառնում, որ The Weeknd-ի նոր ալբոմը կրելու է «Beauty Behind the Madness» անվանումը և թողարկվելու է հաջորդ ամիս։ Օգոստոսի 4-ին հրապարակվում է ալբոմի երգացանկը, որի 13-րդ ստեղծագործությունը կոչվում է «Prisoner» և այն համագործակցություն է ամերիկացի երգչուհի Լանա Դել Ռեյի հետ։ Խոսելով Դել Ռեյի հետ համագործակցության մասին, The Weeknd-ը «Pitchfork Media» հրատարակչությանը տված հարցազրույցում ասել է․ «Ես ու Լանան ընկերներ ենք եղել երկար ժամանակ։ Ես ոգեշնչել եմ նրան, նա էլ` ինձ։ Ես զգում եմ՝ կարծես մենք միշտ իրար հետ խոսել ենք մեր երաժշտության միջոցով։ Նա իմ երաժշտության աղջիկն է, իսկ ես՝ նրա երաժշտության տղան»։ Նա նաև նշել է, որ Դել Ռեյը միանշանակ առաջին արտիստն է եղել ում հետ ցանկացել է աշխատել նոր ալբոմի համար։ Օգոստոսի 22-ին նա առաջին անգամ կատարում է երգը Billboard Hot 100 ֆառատոնի ժամանակ, իսկ ստուդիայում ձայնագրված տարբերակը ալբոմի հետ միասին թողարկվում է օգոստոսի 28-ին։


== Քննադատական արձագանքներ ==
Երգը ստացել է դրական արձագանքներ երաժշտական քննադատների կողմից։ «The Verge» կայքի լրագրող Լիզի Փլազեկը գրել է, որ Դել Ռեյի հատվածը լսելուց հետո, կմտածեք թե ինչու մինչև այս երգը The Weeknd-ը չէր համագործակցել նրա հետ։ Ըստ «TheBoomBox» կայքի լրագրող Քրիս Գիբոնսի՝ Դել Ռեյին երգում ընդգրկելը «միանգամայն կատարյալ ընտրություն էր», քանի որ շատ քչերը կկարողանան նրա պես փոխանցել այդ սառնությունը երգին։


== Ծանոթագրություններ ==


== Արտաքին հղումներ ==
Երգի տեքստը Archived 2015-09-05 at the Wayback Machine. MetroLyrics կայքում
Ռայմոն Արոն

Ռայմոն Կլոդ Ֆերդինանդ Արոն, (ֆր.՝ Raymond Claude Ferdinand Aron, մարտի 14, 1905(1905-03-14)[…], Փարիզի 6-րդ շրջան, Ֆրանսիա - հոկտեմբերի 17, 1983(1983-10-17)[…], Փարիզի 4-րդ շրջան, Ֆրանսիա), ֆրանսիացի սոցիոլոգ և քաղաքագետ։ Գիտական հետաքրքրությունների շրջանն է ՝ ժողովրդավարություն, քաղաքական ազատության, արդի քաղաքական վարչակարգի տիպաբանության խնդիրները։


== Գաղափարներ ==
Արոնը արդյունաբերական հասարակության տեսության հիմնադիրներից է։ Ըստ նրա քաղաքակրթության զարգացման արդի փուլում ստեղծվում է հասարակության միասնական տիպ (միասնական ժողովրդական հասարակություն), որի տարբեր ձևափոխություններն են արևմտյան (ժողովրդավարական) և սովետական (ամբողջատիրական) մոդելները։ Արդյունաբերական քաղաքակրթության կոնֆլիկտները և անկայունությունը նա տեսնում է հասարակության պահանջների և ժողովրդավարության իդեալերի հակասության մեջ։


== Աշխատություններ ==
Հիմնական աշխատություններն են ՝

«Օպիում մտավորականության համար» (L’Opium des intellectuels 1955 թվական)
«Հիասթափություն առաջադիմության մեջ» (1967 թվական)


== Աղբյուրներ ==
Հայկական Սովետական Հանրագիտարան, հատոր 1-12, 1974-1986 թվականներ, Երևան
Է․ Աղայան «Արդի հայերենի բացատրական բառարան», հատոր 1-2, 1976 թվական, Երևան
А․ Б. Барихин "Большой юридический словарь", 2002 г., Москва


== Ծանոթագրություններ ==
Արթուր Արկադիի Խաչատրյան (1968)

Վիքիպեդիայում կան հոդվածներ  Խաչատրյան ազգանունով այլ մարդկանց մասին:
Արթուր Արկադիի Խաչատրյան (հունիսի 27, 1968, Ծաղկաշեն, Մարտակերտի շրջան - ապրիլի 20, 1994, Մարտակերտ), հայ ազատամարտիկ, Արցախյան ազատամարտի մասնակից։


== Կենսագրություն ==
Ծնվել է 1968 թվականի հունիսի 27-ին, Մարտակերտի շրջանի Ծաղկաշեն գյուղում։ Ավարտել է միջնակարգ գիշերօթիկ դպրոցը։ Ծառայել է Խորհրդային բանակում։ Զորացրվելուց հետո ընդգրկվել է Արցախյան ազատագրական շարժման մեջ։
Վլադիմիր Ալեքսեյի Բալայանի ջոկատի կազմում մասնակցել է Մարտակերտի շրջանի գյուղերի, Քելբաջարի, Ղուբաթլվի, Օմարի համար մղված մարտերին։ Հետախույզ էր, ճշգրտորեն կատարում էր բոլոր առաջադրանքները։
Զոհվել է 1994 թ. ապրիլի 20-ին, Մարտակերտի շրջակայքում։ Հետմահու պարգևատրվել է Արցախի Հանրապետության «Մարտական խաչ» երկրորդ աստիճանի շքանշանով։ Ամուսնացած չէր։ Հանգչում է գյուղի գերեզմանատանը։
Գաբուռդոն (գետակ)

Գաբուռդոն, գետակ Հայաստանի Սյունիքի մարզում, Արաքսի ավազանում։ Սկիզբ է առնում Սևքար լեռան հարավ–արևելյան լանջերից և Ալվանք գյուղից 5,5 կմ հարավ–արևմուտք միախառնվում Արաքս գետին։ Երկարությունը 5 կմ է։


== Ծանոթագրություններ ==
Կոդրու

Կոդրու (մոլդովերեն՝ Codru), քաղաք Մոլդովայում՝ այդ երկրի մայրաքաղաք Քիշնևի համայնքի կազմում, Քիշնևի երկաթուղային կայարանից 5 կիլոմետր հեռավորության վրա։ Քիմիական, մեքենաշինական, տեքստիլ, սննդի արդյունաբերության կենտրոն է։ 2004 թվականի մարդահամարի տվյալներով բնակչության թվաքանակը եղել է 14.277 14 277, 2014 թվականի մարդահամարի տվյալներով՝ 15.934:


== Պատմություն ==
Կոդրուն հիմնադրվել է 1977 թվականին при научно-производственном объединении «Кодру»՝ որպես նույնանուն գիտա-արտադրական միավորմանն առընթեր քաղաքատիպ ավան։ Նրա կազմի մեջ է մտցվել դեռևս 19-րդ դարի կեսերին հիմնադրված Կոստյուժենի գյուղակը։ Բնակավայրը համբավվել է ոչ միայն իր արտադրական ձեռնարկություններով, այլ նաև բուժհիմնարկներով։ Այստեղ է գտնվում ողջ Մոլդովայում քաջ հայտնի, բազմաթիվ անեկդոտների ու ասացվածքների «հերոս» Կոստյուժենյան հոգեբուժական հիվանդանոցը), известная ещё с конца XIX века, որի հին մասնաշենքերը համարվում են XIX դարի ճարտարապետության հուշարձաններ (ճարտարապտ՝ Ալեքսանդր Բեռնարդացցի)։ Այդ հիվանդանոցին անմիջականորեն մոտ գտնվում է հանրապետական մաշկա-վեներական դիսպանսերը։


== Բնակչություն ==
Քաղաքի բնակչության թվաքանակի փոփոխությունները 1989-2014 թվականներին.

11 716 (1989)
14 277 (2004)
15 934 (2014)


=== Բնակչության ազգային կազմը ===
Ըստ 2004 թ. մարդահամարի տվյալների.Ըստ 2004 թ. մարդահամարի տվյալների քաղաքի բնակչության ազգային կազմն ունեցել է հետևյալ պատկերը
Ըստ 2014 թ. մարդահամարի տվյալների.Ըստ 2014 թ. մարդահամարի տվյալների քաղաքի բնակչության ազգային կազմն ունեցել է հետևյալ պատկերը<


== Ծանոթագրություններ ==


== Արտաքին հղումներ ==
El tiempo en Codru (ռումիներեն)
Лучшая психиатрическая лечебница Российской империи была в Кишиневе Archived 2021-12-18 at the Wayback Machine. (о психиатрической больнице Костюжены)
Кодру (Костюжены). Муниципий Кишинёв (старые фотографии)
Ուիմբլդոնի մրցաշարի խառը զուգախաղ 2016

Ուիմբլդոնի մրցաշարի խառը զուգախաղ 2016, թենիսի խառը զուգախաղի մրցաշար, թենիսի հիմնական՝ Մեծ Սաղավարտի, մրցաշարերից մեկը։ Անց է կացվել 2016 թվականի հունիսի 27-ից մինչև հուլիսի 10-ը, Լոնդոնի All England Lawn Tennis and Croquet Club («Համանգլիական լաուն-թենիսի և կրոկետի ակումբ») ակումբի կորտերում, Անգլիա, Մեծ Բրիտանիա։
Լեանդեր Պաեսը և Մարտինա Հինգիսը հանդիսանում էին նախորդ մրցաշարի հաղթողները, սակայն երրորդ շրջանում պարտվել են Անրի Կոտինենին և Հիզեր Ուոթսոնին։
Այնուհետև Կոնտինենը և Ուոթսոնը շարունակել են պայքարը և եզրափակիչում հաղթանակ տարել Ռոբերտ Ֆարահի և Աննա Լենա Գրյոնեֆելդի նկատմամբ։ Կոնտինենը դարձել է առաջին ֆին թենիսիստը, ով հաղթանակ է տարել Մեծ Սաղավարտի մրցաշարում, իսկ Ուոթսոնը դարձել է առաջին կին թենիսիստը, ով հաղթանակ է տարել Ուիմբլդոնի խառը զուգախաղի մրցաշարում՝ 1987 թվականի Ջոն Դյուրիի հաղթանակից հետո։


== Դասակարգում ==
Բոլոր դասակարգվածները մրցաշարին մասնակցությունը սկսել են երկրորդ շրջանից։


== Հիմնական ցանց ==
Հապավումներ
Q - Որակավորված
WC - Wild card, Ջոկեր
LL - Երջանիկ անհաջողակ
PR - Պաշտպանված վարկանիշ


=== Քառորդ եզրափակիչ ===


=== Կիսաեզրափակիչ ===


=== Եզրափակիչ ===


== Ծանոթագրություններ ==


== Աղբյուրներ ==
Ուիմբլդոնի մրցաշարի պաշտոնական կայքը
Ուիմբլդոնի եզրափակիչի մասնակիցներն ու հաղթողները
Ուիմբլդոնի խառը զուգախաղի մրցաշարի ցանց
Ադըլջևազ

Ադըլջևազ, գավառակ (կազա) Արևմտյան Հայաստանում, Վանի նահանգի Ադըլջևազի գավառում։ Տարածվում էր Վանա լճի հյուսիսարևմտյան կողմում, Արծկե (Ադըլջևազ) քաղաքի մոտակայքում։


== Ծանոթագրություններ ==
Գրիգորի Անտոշենկով

Գրիգորի Անտոշենկով (ռուս.՝ Антошенков, Григорий Иванович, մարտի 12 (24), 1898, Ռուսական կայսրություն - 1970, Վլադիվոստոկ, ՌԽՖՍՀ, ԽՍՀՄ), թատրոնի խորհրդային դերասան, ռեժիսոր և ուսուցիչ, ՌԽՖՍՀ ժողովրդական արտիստ։


== Կենսագրություն ==
Գրիգորի Անտոշենկովը ծնվել է 1898 թվականի մարտի 12-ին։
Նա իր բեմական կարիերան սկսել է 1920 թվականին, կիսամասնագիտական ​​կազմում։ 1923-1931 թվականներին խաղացել է Դնեպրոպետրովսկի թատրոններում (թատրոն Լ. Լյուդվիգովի ղեկավարությամբ, Տ. Շևչենկոյի անվան դրամատիկական թատրոն)։
1931-1934 թվականներին սովորել է Ռուսաստանի թատերական արվեստի ինստիտուտի ռեժիսորական բաժնում։ 1934-1939 թվականներին նա ելույթ է ունեցել Օրենբուրգի, Ուլյանովսկի, Եյսկի, Կիմրի թատրոններում։
1939-1969 թվականներին խաղացել է Գորկու անվան Պրիմորյեի դրամատիկական թատրոնում։ Կատարել է մանկավարժական և ռեժիսորական աշխատանքներ։ Դասավանդել է թատրոնին կից թատերական ստուդիայում (Վլադիվոստոկի թատերական ուսումնարան), որից էլ ծագել է Արվեստի հեռավորարևելյան մանկավարժական ինստիտուտը (այժմ՝ Հեռավոր Արևելքի արվեստի պետական ​​ինստիտուտ)։ 1945 թվականից եղել է ԽՄԿԿ անդամ։
Մահացել է 1970 թվականին։


== Պարգևներ և մրցանակներ ==
ՌԽՖՍՀ վաստակավոր արտիստ (1947 թվական)
ՌԽՖՍՀ ժողովրդական արտիստ (1954 թվական)
ԽՄԿԿ տարածաշրջանային կոմիտեի պատվոգրեր` և Պրիմորեում մշակույթի և արվեստի զարգացման գործում ունեցած ավանդի համար


== Աշխատանքներ թատրոնում ==
«Քաղքենիները» (Մաքսիմ Գորկի)` Վասիլի Բեսսեմյոնով
«Հատակում» (Մ. Գորկի)` Բուբնով
«Կեղծ մետաղադրամը» (Մ. Գորկի)` Յակովլև
«Ուկրաինայի տափաստաններում» (Ա. Կոռնեյչուկ)` Գալուշկա
«Բռնչենու թավուտ» (Ա. Կոռնեյչուկ)՝ Ռոմանյուկ
«Սերգեյ Լազո» (Բոնդերովա)՝ Չերնյակ
«Հրացանով մարդուը» (1939 թվական) և «Կրեմլի ճրագները» (1941 թվական) (Նիկոլայ Պոգոդին)՝ Լենին
«Անմոռանալի 1919 թվական» (Վս. Վիշնևսկովի, 1950 թվական)` Լենին
«Պարտիզաններն Ուկրաինայի տափաստաններում» (Ալեքսանդր Կոռնեյչուկ, 1942 թվական)
«Հացը» (Վ. Կիրշոն, 1960 թվական)։


== Ծանոթագրություններ ==


== Գրականություն ==
Театральная энциклопедия. Том 1/Глав. ред. С. С. Мокульский — М.: Советская энциклопедия, 1961.- 1214 стб. с илл., 12 л. илл.


== Արտաքին հղումներ ==
«Գրիգորի Անտոշկենով»։ История театра։ Վերցված է 2017-01-30
Մայիսյանի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Մայիսյան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 3 հուշարձան (4 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Բերդիկ (այլ կիրառումներ)

Բերդիկ անունը կարող է վերաբերել՝

Բերդիկ՝ նախկինում միջնադարյան հայաբնակ գյուղ ներկայիս Ադրբեջանական Հանրապետության Նախիջևանի Հանրապետության Ջուղայի շրջանի տարածքում,
Բերդիկ՝ լեռ Երնջակ գավառում,
Բերդիկ՝ գյուղ Հայաստանի Հանրապետության Արարատի մարզում,
Բերդիկ՝գյուղ Արցախի Հանրապետության Քաշաթաղի շրջանում (ներկայում գտնվում է Ադրբեջանի զինված ուժերի վերահսկողության ներքո),
Բերդիկ՝ լեռ Փոքր Կովկաս լեռնահամակարգում, Բարգուշատի լեռնաշղթայի հարավարևելյան ճյուղավորություններում։


== Տես նաև ==
Ներքին Բերդիկ
Վերին Բերդիկ
Մոստովայա (այլ կիրառումներ)

Մոստովայա, կարող է վերաբերել՝

Մոստովայա - գետ Ռուսաստանում, Ելովկայի վտակը
Մոստովայա - գետ Ռուսաստանում, Կամենկայի վտակը
Մոստովայա - գյուղ Ռուսաստանի Սվերդլովսկի մարզի Ռեժևսկոյ քաղաքային օկրուգի կազմում։
Վոզնեսենկա (գյուղ, Կրասնոգվարդեյսկի շրջան)

Անվան այլ կիրառումների համար տե՛ս՝ ՎոզնեսենկաՎոզնեսենկա (ռուս.՝ Вознесенка), գյուղ Ռուսաստանի Օրենբուրգի մարզի Կրասնոգվարդեյսկի շրջանի կազմում։
Բնակչությունը 2011 թվականին գրանցված տվյալներով կազմում էր 300 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սրբանես վանքի վիմական արձանագրություններ

Ստորև ներկայացված է Հայաստանի Լոռու մարզի Արդվի գյուղի հյուսիսարևմտյան եզրին գտնվող Սրբանես վանքի վիմական արձանագրությունները՝


== Արձանագրություններ ==


== Ծանոթագրություններ ==
Գնիլիցա (գյուղ, Ախտիրկայի շրջան)

Անվան այլ կիրառումների համար տե՛ս՝ ԳնիլիցաԳնիլիցա (ուկրաիներեն՝ Гнилиця), գյուղ Ուկրաինայի Սումիի մարզի Ախտիրկայի շրջանում։
2001 թվականի տվյալներով Գնիլիցա գյուղում բնակվում էր 288 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժուսակ

Ժուսակ (ֆր.՝ Jussac), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 1837 մարդ, բնակչության խտությունը` 99.67 մարդ/կմ²։ Բնակավայրը զբաղեցնում է 18.43 կմ² տարածք։


== Աշխարհագրություն ==
Գտնվում է Փարիզ քաղաքից 430 կմ հարավ, Կլերմոն Ֆերան քաղաքից` 105 կմ հարավ-արևմուտք, Օրիյակ քաղաքից` 8 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1098 աշխատունակ (15-64 տարեկան) բնակիչ, որոնցից ակտիվ էին 802-ը, իսկ ոչ ակտիվները` 296։ Ակտիվության ցուցանիշը կազմում է 73,0 %։ 802 աշխատունակ մարդկանցից աշխատել է 764 անձ (374 տղամարդ և 390 կին)։ Գործազուրկ են եղել 38 անձ (20 տղամարդ և 18 կին)։ 296 անաշխատունակներից 75-ը եղել են աշակերտներ կամ ուսանողներ, 153-ը` թոշակառուներ, իսկ 68-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==